text: انہوں نے کہا کہ یہ بات بھی اپنے آپ میں خوش آئند اور خوشگوار ہے کہ آسام کی ان دو اکابر شخصیات کو اعزازات سے سرفراز کیا جائے گا جن میں سینئر صحافی جناب جی ایل اگروالا اور کرنل منورنجن گوسوامی شامل ہیں ۔جیسا کہ پہلے بتایا جاچکا ہے کہ جناب اگروالا ایک ایسے عظیم انسان ہیں جنہوں نے اپنی عظمت خود تخلیق کی ہے اور آسام میں جی ایل پبلی کیشنز نامی میڈیا ہاؤس کے ذریعہ آسام میں صحافت کے فروغ کی کامیاب کوششیں کی ہیں ۔